MANNAUÐS- OG JAFNRÉTTISSTEFNA

Tilgangur og umfang

Mannauðs- og jafnréttisstefna Íslenska gámafélagsins (ÍGF) tekur til allrar starfsemi ÍGF og dótturfélaga. Starfsfólk skal virða hana í öllum störfum sínum fyrir félagið. Mannauðs- og jafnréttisstefnan byggir á stefnu ÍGF og uppfyllir kröfur í lögum og reglugerðum. Mannauðsstefnan miðar að því að skapa jákvætt og hvetjandi vinnuumhverfi og styðja við starfsfólk. Lögð er rík áhersla á að halda í og laða að framúrskarandi starfsfólk og styðja við það í faglegum og persónulegum vexti.

Gildi

**G**leði Hægt er að finna gleðina í flestu, því er um að gera að grípa og njóta. Gleði eykur jákvæðni og hefur góð áhrif á líkama og sál. Með gleði verður tilveran léttari og samvera betri, því er um að gera að deila henni með öðrum

**Á**reiðanleiki  Við erum áreiðanleg. Áreiðanleiki snýst um stöðugleika í þjónustu, trausti, þekkingu og hæfni. Markmiðið er að ávallt veita fyrirtaks innri og ytri þjónustu. Við stöndum við loforð okkar og erum áreiðanleg.

**M**etnaður. Metnaðurinn í okkur. Við gerum ávallt okkar besta og erum stolt af verkum okkar. Við búum yfir mikilli þekkingu, reynslu og leggjum við mikinn metnað í að virkja þessa eiginleika. Við vinnum markvisst í umhverfismálum og lausnum.

Stefna og markmið

Fyrirtækið er fjölþjóðlegt fyrirtæki og leggur áherslu á að starfsfólk sýni hvert öðru virðingu og sé heiðarlegt gagnvart fyrirtækinu, sjálfu sér og öðrum. Stefna okkar í mannauðs- og jafnréttismálum er að skapa gott starfsumhverfi þar sem starfsfólk er hvatt til að viðhalda gleðinni, gæðum,  vera hugrakkt, uppbyggilegt og um leið að taka ábyrgð á eigin frammistöðu og sjálfstæði í vinnubrögðum. ÍGF nær árangri þegar allir vinna sem ein heild.

Öflugir leiðtogar og stjórnendur

Leiðtogar og stjórnendur innan ÍGF eiga  alltaf að koma fram af virðingu, stuðla að valdeflingu, vera hvetjandi og  byggja  upp trausta og góða liðsheild  innan sinna deilda. Stjórnendur og leiðtogar eiga að ganga fram með góðu fordæmi með því að hafa skýra framtíðarsýn og veita reglulega og uppbyggilega endurgjöf til starfsfólks um stefnu, hlutverk, árangur og markmið í starfi.

Ráðningar

Við vöndum vinnubrögð í ráðningum og gætum ávallt hlutleysis. Þegar ráðningar eru á starfsfólki er sóst eftir hæfni, frumkvæði og jákvæðum starfsmanni. Við leitumst eftir að hafa starfsfólk með fjölbreyttan bakgrunn þegar litið er til kyns, aldurs, menntunar og reynslu. Við val á starfsfólki er horft til þessara þátta en markmiðið er að stuðla að fjölbreyttum mannauði.

Móttaka starfsfólks og starfslok

Við tökum vel á móti nýju fólki og tryggjum að starfsmenn fái þær upplýsingar, þjálfun og aðföng sem þarf til að sinna starfi sínu. Við starfslok þá kveðjum við þau sem láta af störfum hjá félaginu með virðingu og leitumst við að hagsmunir starfsfólks og fyrirtækisins fari saman við starfslok.

Þekking, fræðsla og starfsþróun

Við veitum starfsfólki okkar markvissa þjálfun svo það geti tekist á við verkefni sín af öryggi og ánægju. Fræðsla og þjálfun byggja á fyrirliggjandi þarfa greiningum starfa, kröfum og stefnu félagsins. Við hvetjum starfsmenn til þekkingaröflunar og miðlunar sem og að sækja sér utanaðkomandi fræðslu en þannig sköpum við lærdómsmenningu. Öllu starfsfólki stendur til boða styrkir til náms utan fyrirtækisins til að efla sig enn frekar í starfi.

Starfsumhverfi

Við erum fjölbreyttur og líflegur vinnustaður þar sem við reynum að skapa starfsumhverfi sem einkennist af gagnkvæmri virðingu og sveigjanleika.  Við sköpum og viðhöldum fyrirtækjamenningu sem einkennist af trausti þar sem starfsfólk fær umboð til athafna og tekur ábyrgð á eigin frammistöðu.

Samskipti og liðsheild

Við leggjum áherslu á að samskiptin séu jákvæð, uppbyggileg og starfsmenn beri virðingu til hvors annars. Okkur er umhugað um líðan hvers annars og leggjum áherslu á jafnrétti, traust og heilsusamlegt starfsumhverfi. ÍGF fordæmir hvers kyns ofbeldi og er með öflugar stefnur og aðgerðar áætlanir sem taka á einelti, kynferðislegri áreitni, kynbundinni áreitni eða annarskonar ofbeldi. Við leggjum okkur fram við tryggja ánægju starfsfólks, fögnum sigrum og höfum gleðina ávallt að leiðarljósi.

Jafnrétti

Við stuðlum að jafnrétti í öllu okkar starfi og tryggjum að allt starfsfólk fái jöfn tækifæri og möguleika á að nýta hæfileika sína í starfi óháð kyni, þjóðerni eða trúarbrögðum. Við leitum leiða til að tryggja jafnt kynjahlutfall bæði í hópi stjórnenda og starfsfólks.

Jöfn starfskjör

ÍGF er fyrsta jafnlaunafyrirtækið á Íslandi með vottun frá 2013. Við gætum fyllsta réttlætis við ákvörðun launa og tryggjum að allt starfsfólk fái greidd jöfn laun og njóti sömu kjara fyrir sömu eða jafnverðmæt störf óháð kyni eða þjóðerni.

Annað

Stefnan skal kynnt fyrir starfsfólki og vera aðgengileg á innri og ytri vef. Stefna þessi er í gildi og bera framkvæmdastjórar ábyrgð á framfylgd hennar